Source: https://www.riigiteataja.ee/akt/117112015005
Timestamp: 2019-12-11 10:11:11+00:00

Document:
Maksu- ja Tolliameti vormiriietuse ja eraldusmärkide kirjeldus ning kandmise kord – Riigi Teataja
Maksu- ja Tolliameti vormiriietuse ja eraldusmärkide kirjeldus ning kandmise kord
Maksu- ja Tolliameti vormiriietuse ja eraldusmärkide kirjeldus ning kandmise kord - sisukord
4 Vormiriietuse ja eraldusmärkide kandmise kord
§ 35 Vormiriietuse kandmise üldtingimused
§ 36 Vormiriietuse korrashoid
§ 37 Vormiriietuse kandmise ja kasutamise keeld
§ 38 Vormiriietuse väljavahetamine
RT I, 17.11.2015, 5
Vastu võetud 13.11.2015 nr 41
Määrus kehtestatakse tolliseaduse § 21 lõike 2 alusel.
Määrusega kehtestatakse Maksu- ja Tolliameti ametnike, töötajate ja Sisekaitseakadeemia finantskolledži üliõpilaste vormiriietuse ja eraldusmärkide kirjeldus ning kandmise kord.
4. peatükk Vormiriietuse ja eraldusmärkide kandmise kord
§ 35. Vormiriietuse kandmise üldtingimused
(1) Vormiriietus antakse selle kandjale kasutamiseks tasuta.
(2) Teenistuskohustuste täitmise ajal tuleb vormiriietust kanda vastavalt aastaajale ja töötingimustele.
(3) Keelatud on koos vormiriietusega kanda nähtavale jäävaid riietusesemeid, mis ei kuulu vormiriietuse hulka.
§ 36. Vormiriietuse korrashoid
Vormiriietuse kandja peab hoolitsema vormiriietuse korrashoiu eest omal kulul. Vormiriietus ei tohi teenistuskohustuste täitmise ajal olla määrdunud, katkine või kortsunud.
§ 37. Vormiriietuse kandmise ja kasutamise keeld
Vormiriietuse kandjal ei ole õigust talle väljastatud vormiriietust kanda teenistusest vabal ajal, seda võõrandada, anda kasutamiseks ega muuks otstarbeks teistele isikutele.
§ 38. Vormiriietuse väljavahetamine
Enne vormiriietuse eseme kasutamise tähtaja lõppemist on ametnikul õigus ese tasuta välja vahetada juhul, kui see on muutunud kasutamiskõlbmatuks teenistuskohustusi täites.
Rahandusministri 26. aprilli 2004. a määrus nr 97 „Maksu- ja Tolliameti ametnikele vormiriietuse andmise ja selle kandmise kord” tunnistatakse kehtetuks.
Määrus jõustub 2015. aasta 1. detsembril.

References: § 35

§ 36

§ 37

§ 38
 § 21

§ 35

§ 36

§ 37

§ 38